

KEĎ REČ NIE JE TAKÁ, AKO MÁ BYŤ

ALEBO

ČO JE TO NARUŠENÝ VÝVIN REČI?

**KEĎ REČ NIE JE TAKÁ, AKO MÁ BYŤ...**

**Správny vývin reči**

\*prebieha načas, ľahko a rýchlo;

\*materinskú reči si dieťa osvojuje

automaticky, bez vedomého úsilia;

\*najdynamickejší a najnápadnejší

 rozvoj komunikačnej schopnosti

 prebieha v prvých troch rokoch života;

**Odchýlky v rečovom vývine:**

**\*porucha reči**

\*predstavuje výraznú odchýlku vo zvukovejpodobehovorenéhoprejavu;

\*neschopnosť správne používať hovorenú reč a neschopnosť porozumieť reči;

\*ak vývin reči prebieha odchýlne,hovoríme o **narušenom vývine reči**;

**Narušený vývin reči (NVR) sa prejavuje:**

1. ako sekundárny príznak - sprievodný príznak iného ochorenia (napr. u detí s poruchou sluchu, mentálnou retardáciou alebo mozgovým poškodením).
2. ako hlavný príznak porúch, ktoré sa u dieťaťa vyskytujú => vtedy hovoríme o **špecificky narušenom vývine reči** (doteraz používaný termín vývinová dysfázia);

**Špecificky narušený vývin reč(šNVR)**

* predstavuje vrodenú poruchu vývinu jazykových schopností;
* vzniká následkom nesprávnej funkcie alebo poškodenia rečových zón vyvíjajúceho sa mozgu;
* jednou z príčin je aj nedostatočný prísun kyslíka do mozgu (hypoxia, asfyxia) pred alebo počas pôrodu;
* existujú viaceré typy a podoby dysfázie (šNVR);
* dieťa so šNVR má problém s gramatikou – nepoužíva predložkové spojenia alebo ich používa nesprávne a prítomné sú problémys ohýbaním (skloňovaním) slov;
* výrazne je narušená výslovnosť jednotlivých hlások, hlavne kvôli zníženej pohybovej obratnosti rečových orgánov (jazyk a pery);
* do 3. roku odborníci (logopéd, psychológ) môžu vyjadriť len podozrenie na šNVR, presná diagnóza sa stanovuje medzi 3. – 4. rokom;

**Príznaky šNVR v ranom veku (0–3 roky)**

* prvým prejavom je oneskorený vývin reči;
* deti tvoria menej slov oproti svojim rovesníkom;
* problémy so správnym tvorením viet a s produkciou gramatických konštrukcií;
* prítomný aj narušený vývin porozumenia;
* iné deti môžu mať problém so spájaním slov do viet, s predložkovými spojeniami, používaním zvratných zámen (sa, si, som) a so skrátenými tvarmi osobných zámen (ti, mi, ho);
* vonkajšie príznaky: hyperaktivita, poruchy pozornosti, zhoršená úroveň grafomotoriky, jemnej motoriky rúk, poruchy správania, zhoršená pravo-ľavá orientácia v priestore;

**Príznaky šNVR u detí predškolského veku**

* deti, ktoré sa v ranom veku oneskorovali vo vývine reči je možné pretrvávanie jazykových ťažkostí;
* môžu byť prítomné problémy v oblasti porozumenia verbálnych inštrukcií v závislosti od dĺžky a zložitosti;
* malá slovná zásoba;
* narušené používanie gramatiky (predložiek, skloňovanie podstatných mien, používanie minulého a budúceho času);
* naratívne schopnosti sú obmedzené a reč je ťažšie zrozumiteľná pre cudzích ľudí;
* problémy so zapamätaním a následným opakovaním dlhších a zložitejších viet;
* posudzujú sa aj schopnosti, ktoré sú nevyhnutné pre úspešné zaškolenie dieťaťa: vizuo-motorická koordinácia, vizuálna diferenciácia, grafomotorické zručnosti, pravo-ľavá orientácia, koncentrácia pozornosti;



**Rodičia by mali vyhľadať logopedickú pomoc, ak:**

* pozorujú akýkoľvek príznak oneskoreného vývinu reči u svojho dieťaťa;
* porozumenie reči je výrazne lepšie ako rečová produkcia dieťaťa;
* slová dvojročného dieťaťa sú málo zrozumiteľné alebo ich často komolí (napr. pasta je *peta)*, prípadne často tvorí slová len zo samohlások (napr. auto je *auo*);
* trojročné dieťa pri spájaní slov nepoužíva predložky (napr. namiesto kvetiny vo váze povie *kvetiny váze*).
* **rodič**si môže verifikovať reč svojho dieťatka aj pomocou testu TEKOS I, II – určený pre deti do 36 mesiacov – dostupný na internetovej stránke www.detskarec.sk;
* na uvedenej internetovej stránke sú dostupné aj ďalšie informácie týkajúce sa vývinu reči každého dieťatka;



****

**V prípade Vašich otázok nás môžete kontaktovať:**

**SCŠPP Žilina: J. Vuruma 144, 010 01 Žilina, 0944 028 727**

**SCŠPP Martin: M. R. Štefánika 48, Martin 036 01, 0948 833 430**

**SCŠPP Rajec: Námestie A. Škrábika 37, 015 01 Rajec, 0908 145 622**

**Autorka:**

Mgr. Iveta Fillová, logopedička, SCŠPP